Elbrus Minkailov

Elbrus Minkailov () — Çeçen jurnalist, yazıçı, tərcüməçi, ədəbiyyatşünas, ədəbi tənqidçi, "Orqa" ədəbi-bədii jurnalının baş redaktoru, Rusiya Yazıçılar Birliyi və Rusiya Jurnalistlər Birliyinin üzvü, Çeçenistan Yazıçılar Birliyinin və Çeçenistan Jurnalistlər Birliyinin, Qafqaz Yazıçılar Klubunun üzvü, Çeçenistan Respublikasının əməkdar mədəniyyət işçisi.

 Bioqrafiya 
13 may 1955-ci ildə Qazaxıstan SSR-in Şimali Qazaxıstan vilayətinin Bulaevski rayonundakı Çistovski taxılçılıq sovxozunda anadan olmuşdur. 1957-ci ilin may ayında ailəsi doğma Çeçen-İnquş Muxtar Sovet Sosialist Respublikası, Qrozni rayonu, Ken-Yurt kəndinə qayıdır. 1972-ci ildə orta məktəbi bitirir. 1979-cu ildə ÇİDU-nİn filologiya fakültəsinin Rus-Vaynax filologiyası şöbəsini fərqlənmə diplomu ilə bitirir. Universitetdən sonra doğma məktəbinə qayıdır və 1979–1980-ci illərdə burada müəllim işləyir. 1980-ci ilin noyabrından universitetdə dərs demişdir.

1981–1983-cü illərdə Sovet Ordusunda xidmət edir. 1983-cü ildə universitetə müəllimlik fəaliyyətinə qayıdır və burada 2010-cu ilə qədər müxtəlif vəzifələrdə çalışır. 1980-ci illərdən etibarən jurnalistika və ədəbi araşdırma ilə məşğul olmağa başlayır. 1991-ci ildən Çeçenistanda iki hərbi kampaniya üçün fasilə verən "Orga" jurnalının redaksiya heyətinin üzvü, 2002-ci ildə nəsr şöbəsinin redaktoru, sonra isə baş redaktor müavini olur. 2003-cü ildən bu günə qədər "Orqa" jurnalının baş redaktorudur.

 Ədəbi fəaliyyət 
İlk şeirləri məktəb illərində yazmışdır. 1980-ci illərdə nəsr öyrənməyə başlayır. Ancaq ilk hekayə "Bir taleh" yalnız 2003-cü ildə "Orqa" jurnalında nəşr olunur. Əsərlərini rus və çeçen dillərində yazır. 2000-ci illərin əvvəllərində iki povest ("Dumanda" və "Bu yol nə qədər uzun idi") və iyirmidən çox nağıl yazır. Onlar regional və respublika qəzetlərində, "Orqa", "Vaynax", "Nana" jurnallarında dərc olunmuşdur. Minkailovun hekayələri Çeçenistan və Şimali Qafqazdan olan yazıçıların "Çeçen Hekayəsi" (Qroznı, 2006) və "Bir Ömür Boyu Müharibə" (Moskva, 2007) kollektiv kolleksiyalarında da nəşr edilmişdir. 2011-ci ildə "Terekdə daşqın oldu" nəsr kitabını nəşr etdirir.

Ədəbiyyat tarixi və nəzəriyyəsi, ədəbi tənqid, bədii tərcümə və folklor üzrə altmışdan çox araşdırma nəşr etdirmişdir. Bəziləri "Çeçen ədəbiyyatı və folkloru haqqında" kitabına daxil edilmişdir (2007).

Abuzər Aydəmirovun "Taleyin bir günü", Arbi Mamakayevin "Doğma kənddə" romanlarını, Musa Əhmədovun "Buz üzərində qurulmuş qala" tragikomediyasını, Musa Beksultanovun, M. Mutayevin hekayələrini rus dilinə tərcümə etmişdir. Çeçen dilinə Lev Tolstoyun "Hacı-Murad" romanını, Vaja Pşavela, Əffəndi Kapiyevin və digər yazıçıların hekayələri tərkümə etmişdir.

 İstinadlar 

 Mənbə 
 Чеченская журналистика — Эльбрус Минкаилов 
 Клуб писателей Кавказа 
 Юбилейный вечер Эльбруса Минкаилова
Kateqoriya:XXI əsr tərcüməçiləri
Kateqoriya:XXI əsr jurnalistləri
Kateqoriya:Rusiya jurnalistləri
Kateqoriya:SSRİ tərcüməçiləri
Kateqoriya:SSRİ yazıçıları
Kateqoriya:Rusiya tərcüməçiləri
Kateqoriya:Rusiya ədəbiyyatşünasları
Kateqoriya:SSRİ jurnalistləri